Πως θα σου φαινόταν εάν σου δινόταν η ευκαιρία να παράγεις μόνος σου το ρεύμα που καταναλώνεις στο σπίτι σου, εξοικονομώντας ένα σημαντικό ποσό των οικογενειακών σου δαπανών και αυξάνοντας ταυτόχρονα και την αξία του ακινήτου σου; Και εάν, επιπλέον, η ενέργεια που θα χρησιμοποιούσες ήταν φιλική στο περιβάλλον, συμβάλλοντας με τον τρόπο αυτό στην αντιμετώπιση της κλιματικής αλλαγής;

Η 90χρονη Πόντια, που ζει με τη βοήθεια των παιδιών της και ένα επίδομα που πηγαίνει κατευθείαν στο ενοίκιο του σπιτιού της, πρέπει να πληρώσει 200 ευρώ πρόστιμο για τα πλεκτά παπουτσάκια, το οποίο της επιβλήθηκε από το αστυνομικό τμήμα Αμπελοκήπων - Μενεμένης - «Παγώνει» το πρόστιμο σύμφωνα με ανεπίσημες πληροφορίες που επικαλείται το ΑΠΕ

Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Protothema.gr

Πρόστιμο ύψους 2.600 επιβλήθηκε από την εφορία Αμπελοκήπων στην 90χρονη , η οποία είχε συλληφθεί να πουλάει πλεχτές κάλτσες (τερλίκια) στην λαϊκή αγορά των Αμπελοκήπων, στη Θεσσαλονίκη, στις 22 Μαρτίου.Ειδικότερα, τα 2.500 ευρώ του προστίμου επιβλήθηκαν στην ηλικιωμένη, διότι δεν τηρούσε λογιστικά βιβλία, ενώ τα 100 ευρώ γιατί δεν είχε κάνει έναρξη... επαγγέλματος.Το πρόστιμο επιδόθηκε χθες στην ηλικιωμένη, ημέρα κατά την οποία έπεσε θύμα κλοπής από σπείρα τριών ατόμων , όταν δύο γυναίκες την πλησίασαν και της άρπαξαν τη χρυσή αλυσίδα που φορούσε.Σύμφωνα με πηγές της ΑΑΔΕ, μέχρι στιγμής δεν υπάρχει οριστικό πρόστιμο, αλλά ένας προσωρινός προσδιορισμός, με βάση την αναφορά της αστυνομίας από τη σύλληψη της 90χρονης γυναίκας. Σύμφωνα με τις ίδιες πηγές, ο διοικητής της ΑΑΔΕ, Γιώργος Πιτσιλής, ανέλαβε πρωτοβουλία, προκειμένου να βρεθεί μία δίκαιη επίλυση στο θέμα, «με ευαισθησία και κατανόηση απέναντι στην 90χρονη συμπολίτη μας».«Ευχαριστώ για το πασχαλινό δώρο που μου κάνετε» ήταν η απάντηση της ηλικιωμένης στους αρμοδίους, μέσω του δικηγόρου της.«Είμαι 90 χρονών και ελπίζω ότι θα βρείτε να κατάσχετε τα 2.600 ευρώ που μου καταλογίσατε αστραπιαία, από τα έξοδα της κηδείας μου ή κατάσχοντας το φέρετρό μου», απάντησε, όπως μετέδωσε o ALPHA στο κεντρικό του δελτίο ειδήσεων.Να υπενθυμίσουμε ότι η σύλληψη της υπέργηρης γυναίκας είχε σηκώσει θύελλα αντιδράσεων, καθώς κατά την σύλληψη της οδηγήθηκε σε αστυνομικό τμήμα για την λήψη αποτυπωμάτων, όπου και παρέμεινε 12 ώρες, όταν μετά από εντολή του εισαγγελέα αφέθηκε ελεύθερη. Ο Γολγοθάς της γυναίκας, τελείωσε τα... μεσάνυχτα. Μάλιστα, όπως είχαν καταγγείλει δικοί της άνθρωποι, κατά την διάρκεια της παραμονής της στο αστυνομικό τμήμα την είχαν αφήσει χωρίς φαγητό και νερό.Ωστόσο η ταλαιπωρία της δεν είχε σταμάτησε εκεί, καθώς τότε της είχε επιβληθεί πρόστιμο 200 ευρώ από το αστυνομικό τμήμα Αμπελοκήπων- Μενεμένης με εντολή να το πληρώσει στο ΔΟΥ Ιωνίας Θεσσαλονίκης. Ποσό το οποίο για την ηλικιωμένη είναι υπέρογκο. Τότε η υφυπουργός Προστασίας του Πολίτη, Κατερίνα Παπακώστα είχε δηλώσει ότι το συγκεκριμένο πρόστιμο ότι θα το πληρώσει το υπουργείο «διότι το κράτος επέβαλε το πρόστιμο κατά νόμο», είχε πει η υπουργός.